190 



Znatna je tekovina za zvjezdarnicu dozvola kr. zemaljske 

 vlade, koju sam pod konac god. 1907. ishodio, da se durbin od 

 4" geologijskoga muzeja u Zagrebu trajno preda zvjezdarnici za 

 njezine naučne i poučne svrhe i na njoj namjesti. Navlastito za 

 poučne će svrhe ovaj instrumenat lijepo poslužiti. 



Urar Antun R a p f u Beču, od kojega je zvjezdarnica na- 

 bavila svoju normalnu uru iz dara presv. gosp. biskupa Guglera, 

 odstupio joj je besplatno na neko vrijeme još jednu uru, kojoj 

 njihalo tuče polovine sekunde ; namjestio sam ju u kupoli a g. 

 Szlavik ju je uredio za zvjezdano vrijeme. — Gustav Heyde iz 

 Dresdena, koji je prije 2 godine zvjezdarnici poslao na ispitivanje 

 i uporabu paralaktički montiran durbin od 3" iz svoje tvornice, 

 zatražio ga je natrag, jer mu se pružila prilika, da ga proda, i 

 tako smo taj lijepi instrumenat izgubih, budući da se nije nitko 

 ovdje našao, da ga steče za našu zvjezdarnicu ili za privatnu 

 svoju porabu. 



Pored svih ovih tekovina instrumentarij naše zvjezdarnice 

 još treba znatnoga popunjivanja. Tu u prvom redu ulaze u kom- 

 binaciju 2 fotografična objektiva od 3" i G" otvora, koji se mogu 

 montirati na glavni durbin, za fotografično snimanje nebeskih 

 tjelesa, i k tomu nužna tamna sobica za fotograflčne radnje; 

 okularni Spektroskop za spektra zvijezda; Spektroskop za protu- 

 berance ; 1 fotometar, dometak glavnomu durbinu za fotografi- 

 ranje Sunca, 1 ili 4 kronometra, 1 krug s prizmama, i univer- 

 sale, 2 mikrometra s krugovima za manje durbine, jedan krono- 

 graf, aparat za izmjerivanje fotografskih ploča, zbirka diapozitiva 

 za popularna predavanja i napokon veoma važna uredba, pri- 

 ključak zvjezdarnice na gradsku električnu centralu. 



Kako vidite, gospodo, još smo daleko od posve uređene 

 zvjezdarnice; no treba priznati, da smo prema našim društvenim 

 i javnim prilikama s pomoću samih dobrotvora iz hrvatskoga 

 naroda u ovo 4 godine razmjerno mnogo postigli, pak to nas 

 ispunjuje nadom, da ovaj naš naučni institut ne će ni u buduć- 

 nosti ostati bez mecenata, koji će mu pomagat, da se i dalje 

 razvija, a bit će u prvom redu zasluga vrijednih i ustrajnih dobro- 

 voljnih suradnika ove zvjezdarnice, ako sadanja i buduća instru- 

 mentalna sredstva donesu njihovim marljivim radom oko motrenja 

 i mjerenja što obilnijega ploda nauci a časti i priznanja zvjez- 

 darnici kod kuće i navlastito u izvanjim naučnim krugovima. 



